《使朔北土木道中》
明代·戴缙

长驱四牡抵胡天，六月霜威已凛然。野戍晚凉明候火，山城朝雨湿炊烟。

千家战马闲从猎，四望烽烟不报边。却忆神龙回辇后，至今耕凿自年年。

作者简介：明广东南海人。成化二年进士。授御史，九年秩满不得迁。乃上疏盛赞宦官汪直功。时西厂已罢，由此复开。缙于数年间升至南京工部尚书。直败，斥逐为民。